
Бүген Татарстан Республикасы Президенты Рөстәм Миңнеханов хатын-кызлар - массакүләм мәгълүмат чаралары вәкилләрен халыкара хатын-кызлар көне 8 март белән котлады. Хатын-кыз журналистлар белән очрашу Татарстан Республикасы Хөкүмәт Йортында узды. Рөстәм Миңнеханов мондый чара ел саен үткәрелеп гадәткә кергәнен искә төшерде. Әлеге очрашу кысаларында мин сезне якынлашып килүче язгы бәйрәм белән котлый алам, ә сез үз чиратыгызда – сораулар бирә аласыз, дип әйтте Татарстан Президенты. Ул шулай ук ММЧ вәкилләре мөһим эш башкарганнарын, аерым алганда, хакимият һәм җәмгыять арасында турыдан-туры элемтәне тәэмин иткәннәрен искәртте.


Зинәтулла Билялетдинов «Ак Барс» хоккей клубының вице-президенты һәм генераль менеджеры итеп билгеләп куелды. Бүген бу хакта Татарстан Республикасы Президенты Рөстәм Миңнеханов «Ак Барс» ХК уенчылары белән очрашуда хәбәр итте.

Гагарин Кубогы ярышларында плей-офф уеннары башланыр алдыннан командалар белән мондый очрашулар гадәткә керде, диде Рөстәм Миңнеханов очрашу барышында. Ул билгеләп үткәнчә, күп кенә клубларның дәрәҗәләре тигез һәм иң оешкан һәм иң системалы команда җиңәргә мөмкин.

Татарстан икътисадына инвестицияләр җәлеп итү буенча амбициоз максатларыбызга ирешү өчен республика җитәкчелегенә, беренче чиратта Татарстан Республикасы Инвестицион үсеш агентлыгына, бу юнәлештәге эш нәтиҗәлелеген арттырырга кирәк. Бүген Татарстан Республикасы Президенты Рөстәм Миңнеханов бу фикерне Invest in Tatarstan кышкы инвестицион форумы кысаларында узган Татарстан Республикасы ИҮАның йомгак коллегиясе утырышында әйтте.

Invest in Tatarstan кышкы инвестицион форумы кысаларында бүген Татарстан Республикасы Президенты Рөстәм Миңнеханов Катар дәүләтенең Al Khaliji банкы рәисе һәм идарәче директоры Хәмәд бин Фәйсал бин Тани әл Тани белән очрашты.

«Смарт Сити Казан» кунакханә-офис үзәген төзү проектын һәм башка проектларны гамәлгә ашыру мәсьәләләре бүген Invest in Tatarstan кышкы инвестицион форумы кысаларында Татарстан Республикасы Президенты Рөстәм Миңнехановның Radiance Hospitality Group компаниясе җитәкчелеге белән очрашуында кузгатылды.

Татарстан җитәкчелеге һәм шәхсән республика Президенты Рөстәм Миңнеханов Татарстан Республикасында проектларын гамәлгә ашыручы яисә гамәлгә ашырырга планлаштыра торган инвесторлар белән диалогка әзер. Бүген бу хакта Татарстан Республикасы Президенты Рөстәм Миңнеханов Invest in Tatarstan кышкы инвестицион форум кысаларында узган инвесторлар белән очрашуда хәбәр итте. Очрашуда шулай ук республикада эшләүче һәм эшләргә җыенучы чит ил компанияләре вәкилләре дә катнашты.

Бүген Татарстан Республикасы Президенты Рөстәм Миңнеханов Кырым Автономияле Республикага эш сәфәре кысаларында Севастопольдә «Керчь» зур көймәләргә каршы корабльдә булды.Биредә Рөстәм Миңнеханов һәм аны озата йөрүче затлар Татарстан Республикасыннан хезмәт итәргә килгән диңгазчеләр белән очрашты. «Бүгенге көннең иң мөһим бурычларының берсе - Кырым Автономияле Республикасында вәзгыятьнең тотрыклыгын тәэмин итү», - дип хәбәр итте Рөстәм Миңнеханов.

Бүген Татарстан Президенты Рөстәм Миңнеханов Кырым Автономияле Республикасына эш сәфәре кысаларында Симферополь Җәмигъ мәчетендә булды. Рөстәм Миңнеханов һәм аны озатып йөрүче затлар кырым татарлары белән очраштылар һәм танылган мәгърифәтче, сәясәтче Исмәгыйль Гаспралының Бакчасарайдагы музей-йортында булдылар.
Рәсми Татарстан